**Reglement til uddannelse af WT dommere.**

**Formål:**

**DU Har til formål med dette skriv, at udstikke retningslinjer for uddannelse af klubbens Workingtestdommere, samt retningslinjer for klubbens øvrige Workingtestdommere.**

**Udvælgelse af aspiranter**

**Emner der ønsker at gennemgå uddannelsen, skal rette henvendelse til DU, eller en allerede fungerende Workingtestdommer**

**Godkendelse af aspiranter**

1. Personen skal være kendt for at være positiv, med en høflig optræden og upartisk, **samt godkendes af DU. Heraf følgende:** Personer der er kvalificerede og ønsker uddannelsen går først en prøve for eventuelt, at blive i gang sat til uddannelsen. Dommeren giver en udtalelse om personen og herefter, hvis udtalelsen fra dommeren er positiv, går uddannelsen i gang.

**Forudsættende kvalifikationer for påbegyndelse af workingtestdommer uddannelsen**

1. **Aspiranten** skal være uddannet licenstræner. **I DJSK.**
2. **Aspiranten** skal have ført hund indenfor 2 år i åben klasse markprøve, samt minimum med en præmiering i samme. Præmiering er 1,2,3,4. vinder samt bestået.
3. Aspiranten skal være medlem af DJSK og have betalt kontingent.
4. **Aspiranten skal have gyldigt jagttegn.**

**Uddannelse af Workingtestdommer.**

1. **Aspiranten** skal gå føl i 3 åben og 3 vinderklasseprøver. I sidste åben og vinderklasse skal føllet være ordførende, men ej bestemmende.
2. **Aspiranten** skal gå disse tre dage **(i og så fald at dagene indeholder både åben- og vinderklasse prøve)** med tre forskellige dommere. Føllet fører sin egen bog. Dommerens og føllets bog sammenlignes af dommeren. **Aspiranten** og dommeren må ikke være væsentligt uenige i sine skriftelige bedømmelser. Dommerne skal skriftligt kommentere og evaluere **Aspiranten** efter hver dags prøver.
3. **Aspiranten** skal instrueres i alle aspekter inden for de momenter der findes nedskrevet på dommerskemaet som udleveres af prøveleder på hver prøve. Momenter som f.eks. søg, brug af vind, forskellen på gode og dårlige apporteringer, dirigeringer, steadyness m.m.

**Retningslinjer for Aspiranter og Workingtestdommere:**

**Alle aspiranter og Workingtestdommere, bør deltage på de af Dommerudvalgets arrangerede efteruddannelser.**

**DU kan fratage en aspirant og Workingtestdommer deres hverv, hvis det antages at vedkommende ikke længere findes egnet. Dette skal dog godkendes af bestyrelsen.**

**Hvis en Workingtestdommer har holdt pause fra at dømme i mere end 2 år, skal vedkommende ansøge DU om sit fortsatte virke, herunder skal det vurderes om vedkommende skal generhverve sin uddannelse.**

**12 aug 2023**